Diari Oficial de la Generalitat Valenciana


Sumari del DOGV 3997, del 11-05-2001 (2001/3535)

Informació pública de la convocatòria d'una plaça de tècnic mitjà de promoció lingüística.
------------------------------------------------------------------------------------------

### Dades del document

Número de DOGV
:   3997

Data del DOGV
:   11-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3535


Data del document
:   19-02-2001

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * concurs administratiu
    * administració local

Informació pública de la convocatòria d'una plaça de tècnic mitjà de promoció lingüística. [2001/X3535]
  
En compliment de l'acord adoptat per la Comissió municipal de Govern de data 11 de desembre de 2000, es publica la convocatòria de l'oposició lliure per cobrir amb personal funcionari de carrera una plaça de tècnic mitjà de promoció lingüística, segons les bases següents:
  
1. Objecte de la convocatòria
  
És objecte de la present convocatòria el proveïment en propietat, mitjançant el sistema selectiu d'oposició lliure, d'una plaça tècnic mitjà de promoció lingüística pertanyent a l'Oferta Pública d'Ocupació de l'any 2000. Aquesta plaça està enquadrada en l'escala d'Administració Especial, subescala b) Serveis especials, classe c) Comeses especials, dotada amb el sou corresponent al grup B, dues pagues extraordinàries, triennis i altres emoluments que pertoquen d'acord amb la legislació vigent i els acords municipals.
  
1.1. Publicitat de la convocatòria.
  
La convocatòria serà anunciada al Butlletí Oficial de la Província i al Diari Oficial de la Generalitat Valenciana. Es farà pública al tauler d'edictes de la Corporació i se n'inserirà un extracte al Boletín Oficial del Estado.
  
2. Condicions dels aspirants
  
Per a prendre part en l'oposició caldrà:
  
2.1. Condicions generals:
  
2.1.1 En funció de la nacionalitat podran participar en les proves:
  
a) Els espanyols.
  
b) Els nacionals d'un estat membre de la Unió Europea o nacionals d'aquells estats als quals, en virtut de tractats internacionals establerts per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida al Tractat Constitutiu de la Comunitat Europea.
  
També hi podran participar el cònjuge, descendents i descendents del cònjuge, dels espanyols i dels nacionals d'altres Estats membres de la Unió Europea, sempre que no estiguen separats de dret, menors de 21 anys o majors d'aquesta edat que visquen a costa seua.
  
Aquest darrer benefici serà igualment d'aplicació a familiars de nacionals d'altres Estats, quan així estiga previst als tractats internacionals establerts per la Comunitat Europea i ratificats per Espanya.
  
2.1.2. Tenir complits 18 anys d'edat.
  
2.1.3. Tenir el títol de:
  
Mestre o professor d'EGB o complir les condicions requerides per obtenir-lo en la data en què finalitze el termini de presentació d'instàncies. O bé, en el seu defecte, tenir aprovats, si més no, els tres primers cursos d'alguna de les llicenciatures següents:
  
Llicenciat en lingüística.
  
Llicenciat en filologia hispànica.
  
Llicenciat en pedagogia.
  
Llicenciat en psicopedagogia.
  
Llicenciat en filosofia i ciències de l'educació (secció pedagogia, secció ciències de l'educació
  
 en totes les especialitats).
  
Llicenciat en ciències de l'educació.
  
Llicenciat en filologia catalana.
  
Llicenciat en filologia (secció filologia catalana) o
  
Llicenciat en filosofia i lletres (secció filologia catalana).
  
2.1.4. Trobar-se en possessió d'algun dels certificats següents:
  
Certificat de grau superior de coneixements de valencià expedit per la Junta Qualificadora de Coneixements de Valencià.
  
Certificat d'aptitud de valencià de l'Escola Oficial d'Idiomes.
  
2.1.5. Tenir la capacitat física i psíquica suficient per al normal exercici de la funció.
  
2.1.6. No trobar-se inhabilitat penalment per a l'exercici de funcions públiques.
  
2.1.7. No haver estat separat, mitjançant expedient disciplinari, del servei de cap de les Administracions públiques.
  
2.2. Equivalència de títols.
  
Pertoca a l'autoritat acadèmica competent declarar l'equivalència de títols.
  
Els títols estrangers hauran de trobar-se degudament revalidats a la data d'acabament del termini de presentació d'instàncies.
  
3. Instàncies
  
3.1. Presentació d'instàncies.
  
Les instàncies en què hom sol·licita prendre part en l'oposició hauran de ser adreçades al president de la Corporació. Caldrà presentar-les al Registre General d'aquesta durant el termini de vint dies naturals comptadors a partir de l'endemà de la publicació de l'extracte de la convocatòria al Boletín Oficial del Estado.
  
Els opositors manifestaran en la instància que reuneixen tots i cascuns del requisits que s'exigeixen en la base segona, referits a la data en què finalitze el termini de presentació d'instàncies.
  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions públiques i del Procediment administratiu comú. En aquest cas, s'haurà d'estampar en la pròpia sol·licitud el segell del registre de l'organisme en què es presente o el segell de certificació postal de qualsevol oficina de correus.
  
3.2. Minusvàlids.
  
Els aspirants amb minusvalideses hauran de fer constar tal extrem en llur sol·licitud en què expressaran la classe de discapacitat que els afecta.
  
3.3 Taxes per drets d'examen.
  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 2.200 pessetes en concepte de taxes per drets d'examen.
  
Aquestes taxes es faran efectives, directament o mitjançant transferència, al compte denominat «Taxa inscripció proves selecció» de la Caixa d'Estalvis del Mediterrani situada a la Plaça de Baix núm. 11, de què és titular l'Ajuntament d'Elx i que té el codi d'identificació següent: 2090 0006 14 9358957775. Caldrà especificar en el document d'ingrés a quina prova selectiva correspon.
  
L'impagament dels drets d'examen, el fet de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
3.4 Exempció de la taxa
  
Per tal d'obtenir dret a tal exempció, caldrà aportar, amb la instància, certificació expedida per l'organisme competent en la matèria (actualment l'Institut Nacional d'Ocupació) en què es dirà que l'interessat es troba en situació de desocupació durant un termini continuat de temps superior a un any i que no percep cap subsidi ni prestació per desocupació.
  
Si no pogués aportar-se tal certificació en el moment de presentar la instància, s'ingressarà la taxa. L'interessat podrà sol·licitar-ne la devolució durant els deu dies següents a l'acabament del termini d'admissió de sol·licitud, mitjançant instància a què acompanyarà llavors l'esmentada certificació.
  
El fet de no presentar l'esmentada certificació, sense haver ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la base quarta.
  
4. Admissió d'aspirants
  
4.1. Relació d'aspirants.
  
Finalitzat el termini reglamentari de presentació de sol·licituds, la Presidència de la Corporació farà pública la llista provisional d'aspirants admesos i exclosos al Butlletí Oficial de la Província i al tauler d'edictes de la Secció de Personal. Es concedirà un termini de deu dies hàbils per corregir el defecte que haja motivat l'exclusió o per fer les al·legacions que es consideren oportunes, que seran tingudes en compte en la resolució per la qual s'aprove la llista definitiva, que es farà pública en la forma assenyalada.
  
4.2. Seran causes d'exclusió, ultra les ja assenyalades:
  
No reunir cap dels requisits a què es refereix la base segona.
  
L'omissió de la firma en la sol·licitud.
  
L'omissió en la sol·licitud del número de DNI.
  
5. Tribunal qualificador
  
La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:
  
5.1. Composició.
  
President: el de la corporació o membre d'aquesta que delegue.
  
Vocals:
  
Un representant de l'administració del Consell de la Comunitat Valenciana.
  
Un regidor del Partit Popular.
  
Un tècnic de Promoció Lingüística.
  
Un tècnic del Departament de Personal.
  
El cap de la Secció d'Educació-Esports o un tècnic de la Secció d'Educació.
  
Un professor de valencià.
  
Un funcionari de carrera, a proposta de la representació sindical.
  
Secretari: el de la corporació o funcionari que delegue.
  
5.2. Suplents.
  
El tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.
  
5.3. Designació i publicitat.
  
La designació dels membres del Tribunal i dels seus assessors es farà pública al Butlletí Oficial de la Província i al tauler d'edictes de la corporació.
  
La publicació de la seua composició nominal es verificarà almenys un mes ans del començ de la realització de les proves.
  
5.4. Constitució i actuació.
  
El Tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5. Assessors tècnics.
  
Quan la naturalesa de les proves així ho requeresca, podran designar-se assessors especialistes que col·laboraran amb el Tribunal exercint llur respectiva especialitat tècnica.
  
5.6. Abstencions i recusacions.
  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:
  
Els qui en els cinc anys anteriors a la publicació de la convocatòria hagueren realitzat treballs de preparació d'aspirants a proves selectives d'accés a l'administració pública.
  
Els qui es troben inclosos en algun dels supòsits a què es refereix l'article 28.2 de la Llei 30/92.
  
Així mateix, els aspirants podran recusar-los en la forma prevista a l'article 21 de l'esmentada Llei.
  
5.7. De l'absència del president.
  
Si un cop constituït el Tribunal i iniciada la sessió se n'absentés el president, aquest haurà de designar entre els vocals concurrents el qui el substituirà durant la seua absència, que podrà ser, en primer lloc, un regidor ?si n'hi hagués- i, si no, el vocal de major edat.
  
5.8. Actes.
  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.
  
6. Començ i desenvolupament de les proves
  
6.1. Actuació dels aspirants.
  
L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra «C».
  
L'aspirant acudirà a les proves proveït del DNI perquè, en qualsevol moment de la realització de l'exercici, puga ser comprovada la seua identitat.
  
L'aspirant quedarà decaigut en el seu dret a prendre part en les proves si acudeix als llocs de realització quan ja s'hagen iniciat aquelles o per la inassistència a aquestes, tot i que això es dega a causes justificades. Tractant-se de proves de caràcter individual i successiu, el tribunal podrà apreciar les causes al·legades i admetre l'aspirant, sempre i quan aquestes proves no hagen finalitzat i l'admissió no menyscabe el principi d'igualtat.
  
6.2. Dates d'examen.
  
Un mes ans de començar els exercicis es faran públics al Butlletí Oficial de la Província el dia, l'hora i el local en què hauran de tindre lloc.
  
Al final de cada exercici el Tribunal farà saber als opositors el lloc i el moment d'iniciació del següent amb, si més no, dotze hores d'antelació al començ d'aquest, si es tracta del mateix exercici, o de vint-i-quatre hores si es tracta d'un nou exercici.
  
Entre l'acabament d'un exercici i el començ del successiu no podrà transcórrer un període inferior a setanta-dues hores ni superior a quaranta-cinc dies naturals. Podran ser modificats aquests terminis, estant-hi d'acord el Tribunal, si la totalitat dels aspirants concurrents presta per escrit el seu consentiment.
  
7. Exercicis de l'oposició
  
7.1. Caràcter i contingut dels exercicis.
  
Els exercicis de l'oposició seran els següents, amb el caràcter i contingut que s'assenyala:
  
7.1.1. Primer. Obligatori, eliminatori i qualificable de 0 a 10 punts.
  
Resolució d'un qüestionari de 150 preguntes amb 4 opcions de resposta cascuna d'elles, de les quals només una serà vàlida, sobre el contingut del conjunt del temari de l'Annex I de la convocatòria i sobre les funcions del lloc (Annex II)
  
Seran penalitzades les respostes errònies.
  
El qüestionari podrà contenir, ultra això, preguntes de reserva a les quals els aspirants hauran de respondre, perquè siguen valorades en substitució de les que, eventualment, el Tribunal declarés invalidades per causes justificades.
  
7.1.2. Segon. Obligatori, eliminatori i qualificable de 0 a 10 punts.
  
Desenvolupament per escrit de tres temes, triats a l'atzar, dels compresos en el temari de l'Annex I de la convocatòria, Grup II, matèria específica. S'exclou la part de Cultura Organitzativa.
  
Temps màxim: tres hores.
  
7.1.3. Tercer. Obligatori, eliminatori i qualificable de 0 a 10 punts.
  
Realització d'un o més supòsits pràctics relacionats amb les funcions pròpies del lloc de treball (Annex II de la convocatòria).
  
7.1.5. Quart. Valencià. Obligatori, no eliminatori i qualificable de 0 a 5 punts.
  
Demostrar coneixements orals de valencià de nivell superior.
  
7.2 Minusvalideses
  
Als aspirants amb minusvalideses que ho sol·liciten en la instància per la qual demanen prendre part en la convocatòria, el Tribunal els facilitarà les adaptacions possibles de temps i de mitjans per a la realització de les proves.
  
A tal efecte, també hi assenyalaran el tipus d'adaptacions que necessiten, les quals, en cap moment, no menyscabaran els nivells de coneixement exigibles per a superar les proves ni les condicions d'igualtat amb la resta dels aspirants.
  
7.3. Anonimat
  
En la realització dels exercicis escrits, sempre que siga possible, caldrà garantir l'anonimat dels aspirants.
  
8. Qualificació de les proves selectives
  
8.1. Qualificació.
  
Els membres del Tribunal qualificaran els exercicis eliminatoris amb puntuació de 0 a 10 punts els tres primers exercicis. Seran eliminats els aspirants que no assolesquen un mínim de 5 punts en cascun d'ells. El quart exercici és obligatori i qualificable i de 0 a 5 punts.
  
Les qualificacions seran adoptades sumant les atorgades pels distints membres del Tribunal i dividint el total pel nombre d'assistents d'aquell. Hom hi negligirà les dues puntuacions extremes ?la major i la menor- de les concedides o, si escau, una de les que apareguen repetides com a tals i això quan disten de més de dos punts de la més propera.
  
8.2. Publicitat.
  
Les qualificacions de cada exercici es faran públiques al tauler d'edictes de la Secció de Personal el mateix dia en què siguen acordades.
  
8.3. Qualificació definitiva.
  
L'ordre de qualificació definitiva serà el resultant de la suma total de punts obtinguts en les proves realitzades.
  
8.4. Igualtat en la qualificació.
  
En cas d'empat hom acudirà per dirimir-lo a la major puntuació assolida en cascun dels exercicis, cosa que s'aplicarà successivament en l'ordre en què hagen estat realitzats. En un altre cas es decidirà mitjançant un sorteig.
  
9. Relació d'aprovats, presentació de documents i nomenament
  
9.1. Relació definitiva d'aspirants aprovats.
  
Resoltes les possibles al·legacions i correccions, si n'hi hagués, el Tribunal dictarà resolució i fixarà la relació definitiva d'aspirants aprovats per ordre de puntuació. Aquests no podran ultrapassar el nombre de places convocades. El Tribunal elevarà la citada relació a la Presidència de la Corporació perquè formule la corresponent proposta de nomenament. Remetrà alhora a aquesta autoritat l'acta de l'última sessió on hauran de figurar, per ordre de qualificació, tots els opositors que, havent superat totes les proves, ultrapassen el nombre de places convocades.
  
9.2. Presentació de documents.
  
Els opositors proposats presentaran a la Secció de Personal d'aquest Excm. Ajuntament, durant el termini de vint dies naturals comptadors a partir de la publicació de la llista d'aprovats, els documents acreditatius de reunir les condicions que per tal de prendre part en les proves s'exigeixen en la base segona, que són:
  
9.2.1. Fotocòpia del Document Nacional d'Identitat acompanyada de l'original per a la seua compulsa.
  
9.2.2. Còpia autenticada (o fotocòpia que caldrà presentar acompanyada de l'original per a la seua compulsa) d'alguns dels títols que apareixen a l'apartat 2.1.3. d'aquesta convocatòria. Si aquests documents s'expedeixen després de la data en què finalitza el termini de presentació d'instància, caldrà justificar el moment en què conclogueren els estudis.
  
9.2.3. Còpia autenticada(o fotocòpia que caldrà presentar acompanyada de l'original per a la seua compulsa) d'algun dels títols que apareixen a l'apartat 2.1.4. d'aquesta convocatòria. Si aquests documents s'expedeixen després de la data en què finalitza el termini de presentació d'instància, caldrà justificar el moment en què conclogueren els estudis.
  
9.2.4. Certificat acreditatiu de no patir cap malaltia ni defecte físic ni psíquic que impedesca el normal exercici de la funció, que serà expedit pel Gabinet Mèdic d'Empresa. Aquest sotmetrà l'aspirant a totes les proves de determinació que considere convenients.
  
9.2.5. Certificat de no trobar-se inhabilitat penalment per a l'exercici de funcions públiques.
  
9.2.6. Declaració jurada de no haver estat separat, mitjançant expedient disciplinari, de qualsevol Administració o ocupació pública.
  
Així mateix, presentaran declaració de compatibilitat i de no percepció d'havers passius.
  
9.3. Minusvàlids.
  
9.3.1. Els aspirants amb minusvalideses, ultra presentar la documentació relacionada al punt 9.2, acreditaran els requisits de trobar-se afectats per discapacitat de grau igual o superior al 33%, compatible amb les funcions pròpies de la plaça, mitjançant certificació expedida pel Centre Base d'Orientació, Diagnòstic i Tractament de la Conselleria de Treball i Seguretat Social o d'un altre organisme amb igual competència en la matèria.
  
9.4. Exempcions.
  
Els opositors que tenen la condició de funcionaris públics estaran exempts de justificar documentalment les condicions i els requisits ja demostrats quan obtingueren llur anterior nomenament. Hauran de presentar certificació del Ministeri, Corporació local o organisme de què depenguen, on acreditaran llur condició i totes les circumstàncies que consten en l'expedient personal.
  
9.5. Nacionals de Països Comunitaris.
  
Els aspirants d'altres països comunitaris aportaran, ultra això, els requisits a què es refereix la Llei 17/1993, de 23 de desembre, relativa a l'accés a determinats sectors de la Funció pública dels nacionals de la resta d'Estats membres de la Unió Europea.
  
9.6. Pèrdua del dret al nomenament.
  
Si durant el termini assenyalat, llevat de causes de força major, els aspirants no presentaren la documentació o presentant-la no reuniren els requisits exigibles o incorregueren en falsedat, no podran ser contractats. Quedarien anul·lades totes les actuacions, sense perjudici de la responsabilitat en què pogueren haver incorregut per falsedat en la instància. Quedaran vacants les places que per aquestes causes no siguen ocupades.
  
9.7. Presa de possessió.
  
Un cop aprovada la proposta per l'Alcaldia, els opositors nomenats hauran de prendre possessió durant el termini de trenta dies hàbils, comptador a partir de l'endemà de la notificació del nomenament. Si no prenen possessió durant el termini assenyalat sense causa justificada, quedaran en la situació de cessants.
  
9.8. Jurament o promesa.
  
En l'acte de presa de possessió, el funcionari nomenat haurà de prestar jurament o promesa, segons la fórmula prevista a l'article 31.c del Decret Legislatiu de 20 de març de 1991, del Consell de la Generalitat Valenciana, i al Reial Decret 707/79, de 5 d'abril (BOE 06/04/1979).
  
10. Incidències
  
El Tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.
  
11. Facultat de l'alcaldia
  
El alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
12. Impugnació de la convocatòria
  
La convocatòria, les seues bases i tots els actes administratius que se'n deriven i es deriven de les actuacions del Tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment administratiu comú (modificada per la Llei 4/1999, de 13 de gener).
  
Concretament, contra les qualificacions del tribunal a partir de la publicació d'aquestes, els aspirant podran presentar:
  
Dins del termini de quaranta-vuit hores, les reclamacions o al·legacions que estimen oportunes, que seran resoltes pel mateix Tribunal.
  
Dins del termini d'un mes, recurs d'alçada, que serà resolt pel president de la Corporació.
  
13. Legislació aplicable
  
En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les Administracions locals; i el Decret 33/99 de 9 de març, del Govern Valencià.
  
ANNEX I
  
Programa de temes de l'oposició per a cobrir en propietat una plaça de tècnic de promoció lingüística
  
Grup I. Matèries comunes
  
Tema 1. L'Estat. Concepte. Elements. Formes d'Estat. La divisió de poders. Relacions entre els poders de l'Estat.
  
Tema 2. La Constitució espanyola de 1978. Principis generals. Drets i deures fonamentals dels espanyols.
  
Tema 3. L'organització territorial de l'Estat. Els estatuts d'autonomia: llur significat: Especial referència a l'Estatut d'Autonomia de la Comunitat Valenciana.
  
Tema 4. Sotmetiment de l'administració a la llei i al dret. Fonts del Dret públic. La llei: les seues classes.
  
Tema 5. L'acte administratiu. Concepte. Elements.
  
Tema 6. Principis generals del procediment administratiu. Normes reguladores. Dimensió temporal del procediment administratiu. Dies i hores hàbils; còmput de terminis. Recepció i registre de documents.
  
Tema 7. Fases del procediment administratiu general. El silenci administratiu.
  
Tema 8. La funció pública local i la seua organització.
  
Tema 9. Drets i deures dels funcionaris públics locals. Incompatibilitats. Règim disciplinari.
  
Tema 10. La responsabilitat de l'administració Pública.
  
Tema 11. El municipi. El terme municipal. L'organització municipal.
  
Tema 12. Les Hisendes Locals: classificació dels ingressos. Ordenances fiscals.
  
Grup II. Matèries específiques
  
Tema 1. La llei 4/1983, de 23 de novembre, d'Ús i Ensenyament del Valencià.
  
Tema 2. El Reglament de Normalització lingüística de l'Ajuntament d'Elx.
  
Tema 3. Teoria de la comunicació. Elements de la comunicació. Funcions del llenguatge. El signe lingüístic.
  
Tema 4. L'origen de la llengua.
  
Tema 5. Sons i fonemes de la llengua. El procés de fonació. Propietats del so, intensitat, timbre i qualitat.
  
Tema 6. Dialectologia catalana. Extensió geogràfica i nombre de parlants del català. Fragmentació interna del català. Català oriental i català occidental.
  
Tema 7. El valencià meridional.
  
Tema 8. Els signes gràfics accessoris: l'apòstrof, l'accent, la dièresi, el guionet.
  
Tema 9. El sistema vocàlic. Variants geogràfiques. La síl·laba, Els diftongs. Fenòmens de contacte vocàlic.
  
Tema 10. El sistema consonàntic. Ortografia dels sons oclusius, fricatius i africats.
  
Tema 11. L'ortografia dels sons laterals, nasals i vibrants. L'ortografia de la ?h?. Fenòmens de contacte consonàntic.
  
Tema 12. Morfologia del substantiu i de l'adjectiu.
  
Tema 13. L'article. Variants geogràfiques.
  
Tema 14. Els demostratius i els possessius.
  
Tema 15. Els numerals, els quantitatius i els indefinits.
  
Tema 16. Els relatius i els interrogatius.
  
Tema 17. Els pronoms personals: funcions, combinacions i variants.
  
Tema 18. Els pronoms adverbials.
  
Tema 19. El sintagma verbal. Estructura. Els complements verbals.
  
Tema 20. Morfologia verbal. Principals variants geogràfiques.
  
Tema 21. Els verbs auxiliars. Formes no verbals i perífrasis verbals.
  
Tema 22. Els verbs ?ésser- i ?estar?: teories sobre l'ús d'aquests.
  
Tema 23. L'adverbi. Classes i funcions.
  
Tema 24. Les preposicions.
  
Tema 25. L'oració. Estructura, elements i funcions. Classes d'oracions.
  
Tema 26. L'oració composta. Coordinació i subordinació.
  
Tema 27. La formació històrica del lèxic.
  
Tema 28. Formació de mots. Composició i derivació. Parasíntesi.
  
Tema 29. Polisèmia, sinonímia, antonímia i paronímia.
  
Tema 30. La comunitat lingüística. Llengua i dialecte.
  
Tema 31. Situació sociolingüística del valencià.
  
Tema 32. L'estàndard. Polèmiques sobre l'estàndard.
  
Tema 33. Bilingüisme i diglòssia.
  
Tema 34. El conflicte lingüístic.
  
Tema 35. Planificació lingüística. Normalització i normativització lingüística.
  
Tema 36. L'ús del valencià a Elx. Panorama sociolingüístic.
  
Tema 37. El llenguatge administratiu valencià. Característiques. Normes generals.
  
Tema 38. La comunicació. Tècniques de comunicació. Models i estils de comunicació.
  
Tema 39. Màrqueting social. Fases. Tècniques. Estratègies. Comunicació interna i externa.
  
Tema 40. Planificació i programació. Característiques i elements d'un pla/programa/projecte.
  
Tema 41. Gestió de programes. Tècniques operatives en la gestió de programes.
  
Tema 42. L'avaluació. Tipus. Tècniques. Contingut i procés.
  
Cultura organitzativa
  
Tema 43. Salut Laboral I.
  
Tema 44. Salut Laboral II.
  
Tema 45. Cultura participativa.
  
Tema 46. La qualitat als serveis públics.
  
Tema 47. L'atenció al ciutadà.
  
Tema 48. Estructura organitzativa de l'Ajuntament d'Elx.
  
Nota: Els temes de Cultura Organitzativa podran ser adquirits a la Secció de Personal a partir de l'acabament del termini de presentació de sol·licituds, al preu que resultarà de l'aplicació de l'ordenança fiscal corresponent.
  
Funcions essencials del lloc de tècnic de promoció lingüística
  
1. Dissenyar, desenvolupar i avaluar campanyes de promoció del valencià, participant en el conjunt d'iniciatives i activitats que s'implementen des de l'àmbit municipal en relació amb la promoció, ús i normalització del valencià.
  
2. Planificar, impartir i avaluar programes i/o cursos de valencià participant en el conjunt de tasques necessàries per a la realització de les activitats, així com cooperant amb aquelles entitats públiques que organitzen cursos de valencià.
  
3. Dur a terme funcions d'informació i assessorament sobre continguts relatius a les seus competències.